1988R2868 — SL — 26.03.1997 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (EGS) št. 2868/88

z dne 16. septembra 1988

o podrobnih pravilih za uporabo Programa skupnega mednarodnega inšpekcijskega nadzora, ki ga je sprejela Organizacija za ribištvo severozahodnega Atlantika







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 1956/88 z dne 9. junija 1988 o sprejetju določb za uporabo Programa skupnega mednarodnega inšpekcijskega nadzora, ki ga je sprejela Organizacija za ribištvo severozahodnega Atlantika ( 1 ), in zlasti člena 4 Uredbe, ker bi bilo treba določiti podrobna pravila za izvedbo Programa skupnega mednarodnega inšpekcijskega nadzora, v nadaljnjem besedilu „programa“, in Uredbe (EGS) št. 1956/88, zlasti v zvezi s sprejetjem in notifikacijo začasnega načrta za sodelovanje Skupnosti v programu, notifikacijo in preiskavo predvidenih kršitev in sodelovanjem držav članic ter Komisije pri teh zadevah; ker Upravljalni odbor za ribiške vire ni izdal mnenja v roku, ki ga je določil njegov predsednik, SPREJELA NASLEDNJO UREDBO:







Člen 1

Države članice vsako leto do 1. septembra uradno sporočijo Komisiji imena inšpektorjev in posebnih nadzornih plovil (vključena so tudi ribiška plovila, ki prevažajo inšpektorje) ter identiteto helikopterjev, ki jih namenjajo programu za naslednje koledarsko leto. Na podlagi teh podatkov Komisija v sodelovanju z državami članicami izdela začasen načrt sodelovanja Skupnosti v programu za koledarsko leto in o njem uradno obvesti izvršilnega sekretarja Organizacije za ribištvo severozahodnega Atlantika (NAFO) ter države članice.

Člen 2

Komisija določi organe, navedene v odstavku 3 programa.

Člen 3

Inšpektorji Skupnosti, ki so določeni za sodelovanje v programu v skladu s členom 2(1) Uredbe (EGS) št. 1956/88, obvestijo Komisijo Evropskih skupnosti, Bruselj, teleks 24189 Fiseu-B, v delovnem dnevu po inšpekcijskem pregledu o podrobnostih predvidenih kršitev inšpekcijsko pregledanih plovil. Vsakih deset dni predložijo Komisiji seznam inšpekcijsko pregledanih plovil.

Inšpektorji Skupnosti pošljejo Komisiji v primeru predvidene kršitve ali razlike med zabeleženim ulovom in oceno inšpektorjev o ulovu na krovu kopijo inšpekcijskega poročila z dokazno dokumentacijo, vključno z drugimi fotografijami, čim prej po vrnitvi nadzornega plovila v pristanišče. Kadar ni očitne kršitve ali razlike med zabeleženim ulovom in inšpektorjevo oceno ulova na krovu, pošlje inšpektor original inšpekcijskega poročila Komisiji v 20 dneh po vrnitvi inšpekcijskega plovila v pristanišče.

Člen 4

1. Kadar druga pogodbenica obvesti Komisijo o predvideni kršitvi plovila Skupnosti, Komisija o tem obvesti državo, pod katere zastavo plovilo pluje, ki nemudoma ukrepa v zvezi s sprejemom in upoštevanjem dokazov in opravi nadaljnje preiskave, potrebne za obravnavo predvidene kršitve. Inšpektor Skupnosti se vkrca na krov plovila, kadarkoli je možno. Kadar je možno, država zastave inšpekcijsko pregleda plovilo po njegovi vrnitvi v pristanišče.

Država zastave omogoči polno sodelovanje Komisije z ustreznimi organi pogodbenice, ki so opravili inšpekcijski pregled, da zagotovi pripravo dokazov o predvideni kršitvi in njihovo ohranitev v obliki, ki omogoča upravno ali sodno ukrepanje.

2. V primeru navidezne kršitve s strani plovila Skupnosti, ki ga Komisiji sporoči inšpektor Skupnosti, Komisija obvesti državo zastave plovila, ki takoj ukrepa, da sprejme in upošteva dokaze, izvede nadaljnjo preiskavo, ki je potrebna za obravnavo predvidene kršitve, inšpekcijsko pregleda plovilo po njegovi vrnitvi v pristanišče, kadar je to možno, in polno sodeluje s Komisijo, da bi zagotovila pripravo dokazov o predvideni kršitvi in njihovo ohranitev v obliki, ki omogoča upravno ali sodno ukrepanje.

▼M1

Člen 4(a)

1. Kadar inšpektor NAFO v skladu z odstavkom 10(iii) Priloge k Uredbi (EGS) št. 1956/88 ustrezne organe države članice zastave obvesti o domnevni resni kršitvi, kot je navedena v odstavku 9 Priloge k Uredbi (EGS) št. 1956/88, ki jo je zakrivilo ribiško plovilo, ki pluje pod zastavo te države članice, ali kadar takšne informacije prejme Komisija, ti ustrezni organi in Komisija o tem nemudoma obvestijo drug drugega.

2. Ko Komisija prejme informacije v skladu z odstavkom 1 in ko jo druga pogodbena stranka ali inšpektorji Skupnosti, zadolženi za ta program, obvestijo o domnevni hudi kršitvi, kot je navedena v odstavku 9 Priloge k Uredbi (EGS) št. 1956/88, ki jo je zakrivilo plovilo Skupnosti, Komisija v sodelovanju z državo članico zastave zagotovi, da to plovilo v 72 urah pregleda ustrezno pooblaščen inšpektor.

3. Komisija in država članica zastave sodelujeta z namenom, da bi čimprej ugotovili, ali mora inšpekcijo iz odstavka 2 opraviti inšpektor Skupnosti, zadolžen za ta program, ali inšpektor, ki ga uradno imenujejo ustrezni organi države članice zastave.

4. Ustrezno pooblaščen inšpektor se vkrca na zadevno ribiško plovilo in preuči elemente te domnevno hude kršitve, ki jo je ugotovil inšpektor NAFO, ter ustreznim organom države članice zastave in Komisiji čimprej sporoči izsledke svojega pregleda.

5. Ko inšpektor sporoči svoje izsledke in v primeru hude domnevne kršitve v skladu z opredelitvijo kršitev v odstavku 9 Priloge k Uredbi (EGS) št. 1956/88, ustrezni organi države članice zastave v 24 urah, če je zaradi razmer to potrebno, zahtevajo od ustrezno pooblaščenega inšpektorja ali ga pooblastijo za to, da od plovila zahteva, da v skladu z odstavkom 10(ii) Priloge k Uredbi (EGS) št. 1956/88 odpluje do potrjenega pristanišča.

Rok iz prvega pododstavka lahko Komisija na zahtevo države članice, naslovljeno na Komisijo, podaljša na največ 72 ur.

V primeru spremembe smeri ustrezno pooblaščen inšpektor sprejme vse ukrepe, potrebne za zagotavljanje varnosti in ohranitve dokazov, vključno z zapečatenjem podpalubja plovila za morebitno inšpekcijo v doku, če je to primerno.

6. Ob prihodu v pristanišče, kamor je bilo plovilo preusmerjeno, je osumljeno plovilo predmet natančne inšpekcije, opravljene pod vodstvom države članice zastave, ki ji lahko prisostvuje inšpektor NAFO iz katere koli druge pogodbene stranke, ki želi sodelovati. Država članica zastave Komisijo takoj obvesti o rezultatih inšpekcije in o ukrepih, ki jih je sprejela zaradi kršitve, pri čemer uporabi obrazec iz Priloge I k tej uredbi.

7. Če ustrezni organi države zastave od plovila ne zahtevajo, da se preusmeri v pristanišče v skladu z odstavkom 10(ii) Priloge k Uredbi (EGS) št. 1956/88, takoj obvestijo Komisijo o razlogih, na podlagi katerih so sprejeli svojo odločitev. Komisija v primernem času obvesti Izvršilni sekretariat NAFO o tej odločitvi in o razlogih zanjo.

Člen 4(b)

1. Kadar inšpektorji Skupnosti sumijo, da je ribiško plovilo, ki pluje pod zastavo pogodbene stranke, zakrivilo eno od hudih kršitev, naštetih v odstavku 9 Priloge k Uredbi Sveta (EGS) št. 1956/88, o tem v 24 urah obvestijo ustrezne organe zadevne države zastave in Izvršilni sekretariat NAFO, pri čemer jim sporočijo vse elemente, na podlagi katerih so to plovilo osumili resne kršitve. Komisija državam članicam pošlje kopijo obvestila, naslovljenega na Izvršilni sekretariat NAFO.

2. Komisija se v soglasju s pogodbeno stranko, ki je odgovorna za plovilo, odloči, ali inšpektor Skupnosti ostane na krovu, ko plovilo preusmerijo v pristanišče. Komisija se odloči tudi, ali je inšpektor Skupnosti prisoten pri natančni inšpekciji osumljenega plovila v pristanišču.

▼B

Člen 5

1. Kadar druga pogodbenica uradno obvesti Komisijo o razlikah med zabeleženim ulovom plovila Skupnosti in inšpektorjevimi ocenami, Komisija obvesti državo zastave plovila. Komisija tudi obvesti katero koli inšpekcijsko plovilo, ki ga Skupnost dodeli programu in ki se nahaja na upravnem območju. Kadar je mogoče, se inšpektor Skupnosti vkrca na zadevno plovilo. Ustrezni organi države zastave pomagajo Komisiji pri polnem sodelovanju z inšpektorjem, da bi zagotovili pripravo dokazov in njihovo ohranitev v obliki, ki bi omogočila upravno in sodno ukrepanje, in izvedejo katero koli nadaljnjo preiskavo, potrebno za določitev ustreznega nadaljnjega delovanja.

2. V primeru razlike med ulovom, ki ga zabeleži plovilo Skupnosti, in ocenami inšpektorja Skupnosti, Komisija o tem obvesti državo zastave, ki mora sodelovati s Komisijo, da zagotovi pripravo dokazov ali njihovo ohranitev v obliki, ki bi omogočila kakršno koli upravno ali sodno ukrepanje, in izvede katere koli nadaljnje preiskave, potrebne za določitev ustreznega nadaljnjega delovanja.

Člen 6

Komisija čim prej posreduje državam zastav inšpekcijsko pregledanih plovil originale inšpekcijskih poročil, ki so ji jih poslali inšpektorji Skupnosti ali druga pogodbenica v zvezi s plovili Skupnosti, kadar ni predvidene kršitve ali razlike med zabeleženim ulovom in inšpektorjevimi ocenami ulova na krovu.

Člen 7

Komisija čim prej pošlje kopije poročil inšpektorjev Skupnosti o plovilih druge pogodbenice in predvidenih kršitvah ali razlikah med zabeleženimi ulovi in ocenami inšpektorjev, skupaj z dokazilnimi listinami, vključno z drugimi fotografijami, ustreznim organom pogodbenice za inšpekcijsko pregledano plovilo.

Člen 8

Komisija pošlje kopijo inšpekcijskih poročil inšpektorjev Skupnosti izvršilnemu sekretarju NAFO.

Člen 9

▼M1

Vsaka država članica do 25. januarja vsako leto za obdobje od 1. julija do 31. decembra in do 25. avgusta vsako leto za obdobje od 1. januarja do 30. junija Komisiji v skladu z vzorcem iz Priloge II pošlje podatke, zahtevane v točkah 1 in 2 tega člena, in v skladu z vzorcem iz Priloge III podatke, zahtevane v točki 3 tega člena:

▼B

1. o izidih sprejetih ukrepov v zvezi s predvidenimi kršitvami njenih plovil; predvidene kršitve se navedejo letno, dokler se ukrep ne zaključi, naložene kazni pa se izrecno opišejo;

2. o vseh pomembnih razlikah med evidencami ulova, zabeleženimi v dnevniku plovil, in inšpektorjevimi ocenami ulova na krovu, skupaj z navedbo vseh nadaljnjih ukrepov. Razlika šteje za občutno, kadar se inšpektorjeva ocena razlikuje od ulova, zabeleženega v dnevnik, za 20 % ali več;

▼M1

3. kakršna koli pomembna razlika med položajem ribiškega plovila, zabeleženim v, poročilu ‚NAFO“, in dejanskim položajem, ugotovljenim v času inšpekcije plovila.

Člen 9(a)

Posredovanje podatkov med pristojnimi organi držav članic in Komisijo se izvaja prek ustreznih organov, o katerih so podrobnosti navedene v Prilogi IV.

▼B

Člen 10

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA I

ORGANIZACIJA ZA RIBIŠTVO SEVEROZAHODNEGA ATLANTIKA

Podatki o inšpekciji









PRILOGA II

ORGANIZACIJA ZA RIBIŠTVO SEVEROZAHODNEGA ATLANTIKA

Podatki o razlikah v registraciji ulova in/ali o očitnih kršitvah









PRILOGA III

ORGANIZACIJA ZA RIBIŠTVO SEVEROZAHODNEGA ATLANTIKA

Podatki o razlikah med „poročilom NAFO“ in poročilom inšpekcije









PRILOGA IV

PODROBNOSTI O PRISTOJNIH ORGANIH

NEMČIJA







Naziv BUNDESANSTALT FÜR LANDWIRTSCHAFT UND ERNÄHRUNG Naslov Palmaille 9 D-22767 Hamburg Telefonska številka (49 40) 389 05-173 Številka faksa (49 40) 389 05-128 Številka teleksa 0214 763 Elektronska pošta – Delovni čas/dnevi od ponedeljka do četrtka od 7:00 do 16:00 petek od 7:00 do 14:00

DANSKA







Naziv FISKERIDIREKTORATET Naslov Stormgade 2 DK-1470 København K. Telefonska številka (45) 33 96 36 09 Številka faksa (45) 33 93 39 00 Številka teleksa 16144 fm dk Elektronska pošta – Delovni čas/dnevi od 00:00 do 24:00

ŠPANIJA







Naziv DIRECCIÓN GENERAL DE RECURSOS PESQUEROS Naslov Calle Ortega y Gasset, 57 E-28006 Madrid Telefonska številka (34 1) 402 50 00 Številka faksa (34 1) 402 02 12 Številka teleksa – Elektronska pošta – Delovni čas/dnevi od ponedeljka do petka od 8:00 do 15:00

PORTUGALSKA







Naziv INSPECÇÃO-GERAL DAS PESCAS Naslov Ed. Vasco da Gama Alcântara-Mar P-1350 Lisboa Telefonska številka (351 1) 391 35 81/52 Številka faksa (351 1) 397 91 93 Številka teleksa 60339 SEPGC P Elektronska pošta – Delovni čas/dnevi od ponedeljka do petka od 9:00 do 13:00 in od 14:00 do 18:30

ZDRUŽENO KRALJESTVO







Naziv MINISTRY OF AGRICULTURE, FISHERIES AND FOOD Naslov Nobel House 17 Smith Square UK-London SW1P 3JR Telefonska številka (44 171) 270 89 60 Številka faksa (44 171) 270 81 25 Številka teleksa 88 93 51 fish lw g Elektronska pošta – Delovni čas/dnevi od 0:00 do 24:00

EVROPSKA KOMISIJA







Naziv DIRECTION GÉNÉRALE DE LA PÊCHE Naslov Rue Joseph II 99 B-1049 Bruxelles Telefonska številka (32 2) 299 11 11 Številka faksa (32 2) 296 23 38 Številka teleksa 24189 fiseu b Elektronska pošta telecom@dg14.cec.be X 400 S = TELECOM; O = DG14; P = CEC; A = RTT; C = BE Delovni čas/dnevi od ponedeljka do petka od 0:00 do 24:00